Ta ko ina dai aka dubi wannan al’amari na yanayin da kananan hukumomin Jihar Kaduna suka kasance a ciki sai a fahimci cewa Gwamnatin el-Rufa’i ta yi musu dabaibayi har ba su iya rawar gaban hantsi, ta kuma daddaure masu hannuwa ba su iya tabuka komai, ta ki sakar musu mara balle su fitsare, ta kuma doddode masu bakuna ba su iya yin kuka game da yadda ake takura musu, kana kuma ta makanta su ba su iya gane gaskiya su kuma yi aiki da ita.
